Rekenaarvisie

Rekenaarvisietake sluit metodes in vir die verkryging, verwerking, ontleding en begrip van digitale beelde, en onttrekking van hoëdimensionele data uit die werklike wêreld om numeriese of simboliese inligting te produseer, bv. in die vorme van besluite. Begrip in hierdie konteks beteken die transformasie van visuele beelde (die insette na die retina in die menslike analoog) in beskrywings van die wêreld wat sin maak vir denkprosesse en gepaste optrede kan ontlok. Hierdie beeldbegrip kan gesien word as die ontknoping van simboliese inligting uit beelddata met behulp van modelle wat met behulp van meetkunde, fisika, statistiek en leerteorie saamgestel is.

Die wetenskaplike dissipline van rekenaarvisie is gemoeid met die teorie agter kunsmatige stelsels wat inligting uit beelde onttrek. Die beelddata kan baie vorme aanneem, soos videoreekse, aansigte vanaf veelvuldige kameras, multidimensionele data vanaf 'n 3D-skandeerder, 3D-puntwolke van LiDaR-sensors, of mediese skanderingstoestelle. Die tegnologiese dissipline van rekenaarvisie poog om sy teorieë en modelle toe te pas op die konstruksie van rekenaarvisiestelsels.

Sub-domeine van rekenaarvisie sluit in toneelrekonstruksie, objekbespeuring, gebeurtenisbespeuring, aktiwiteitsherkenning, videonasporing, objekherkenning, 3D-posisieskatting, leer, indeksering, bewegingsskatting, visuele servoering, 3D-toneelmodellering en beeldherstel.

Die aanvaarding van rekenaarvisie-tegnologie kan vir organisasies moeisaam wees, aangesien daar geen enkele oplossing daarvoor is nie. Daar is baie min maatskappye wat 'n verenigde en verspreide platform of 'n bedryfstelsel verskaf waar rekenaarvisietoepassings maklik ontplooi en bestuur kan word.

Definisie 
Rekenaarvisie is 'n interdissiplinêre veld wat fokus op hoe rekenaars gebruik kan word om hoëvlakbegrip van digitale beelde of video's te verkry. Vanuit die perspektief van ingenieurswese poog dit om take te outomatiseer wat die menslike visuele stelsel kan doen. "Rekenaarvisie is gemoeid met die outomatiese onttrekking, ontleding en begrip van nuttige inligting uit 'n enkele beeld of 'n reeks beelde. Dit behels die ontwikkeling van 'n teoretiese en algoritmiese basis om outomatiese visuele begrip te bereik." As 'n wetenskaplike dissipline, is rekenaarvisie is gemoeid met die teorie agter kunsmatige stelsels wat inligting uit beelde onttrek. Die beelddata kan baie vorme aanneem, soos videoreekse, aansigte vanaf veelvuldige kameras, of multidimensionele data vanaf 'n mediese skandeerder. As 'n tegnologiese dissipline poog rekenaarvisie om sy teorieë en modelle toe te pas vir die konstruksie van rekenaarvisiestelsels.

Verwysings

Eksterne skakels 
 'n Robot wat rekenaarvisie en 'n neurale netbeleid gebruik wat komplekse hindernisbane navigeer.

Kunsmatige intelligensie
Rekenaarvisie